Oldřich Černík

Oldřich Černík (27a de oktobro 1921 - 19a de oktobro 1994) estis komunista politikisto de Ĉeĥoslovakio. Li estis Ĉefministro de Ĉeĥoslovakio de la 8a de aprilo 1968 ĝis la 28a de januaro 1970.

Li estis funkciulo de la partio kaj konata teknokrato, forta subtenanto de la reformoj de la Praga Printempo de 1968. Aŭguste de 1968 li estis devigita iri al Sovetunio kun aliaj politikistoj, kaj kiam li revenis li petis la ĉeĥan popolon kunlabori kun Sovetunio sed li promesis pluigi la reformojn. En 1970 li perdis sian postenon pro konstanta subteno de la reformoj kaj estis elpelita el la komunista partio. Li klopodis politikan revenon komence de la 1990aj jaroj post la fino de la komunista reĝimo. Li mortis en Prago.

Kategorio:Ostrava
Kategorio:Ĉeĥaj komunistoj
Kategorio:Ĉefministroj de Ĉeĥoslovakio
Kategorio:Praga printempo 1968
Kategorio:Komunista Partio de Ĉeĥoslovakio